जिस सेंटर का ट्यूटर बना रजिस्ट्रार, उसी में दो बार पकड़ी गई नकल
श्रीगंगानगरसे कार्यव्यवस्था के रूप में रजिस्ट्रार पद पर लगाए गए नर्सिंग ट्यूटर का मामला फिर से विवादों में गया है। श्रीगंगानगर जीएनएम ट्रेनिंग सेंटर में मंगलवार को हुई परीक्षा में नकल के बाद चिकित्सा मंत्री कालीचरण सराफ ने जांच के आदेश दिए हैं। वहीं चिकित्सा विभाग के पूर्व निदेशक डॉ. बीआर मीणा की ओर से की गई यह नियुक्ति शुरू से ही विवादों में चल रही है।
मामले के अनुसार नर्सिंग ट्यूटर गोविंद शर्मा को पिछले माह रजिस्ट्रार पद पर लगाया गया था। सेवानिवृति से कुछ दिन पहले निदेशक डॉ. बीआर मीणा ने यह नियुक्ति की थी, जिसमें नियमों को ताक पर रख दिया गया था। वहीं अब जीएनएम ट्रेनिंग सेंटर, श्रीगंगानगर में परीक्षाएं आयोजित होने और वहां हो रही नकल को एडीएम ने पकड़ लिया। एक बार नकल पकड़ जाने के कुछ देर बाद जब टीम पहुंची थी तो फिर से नकल होती मिली। जबकि यहां निरीक्षण के लिए 20 परीक्षा वीक्षकों की डयूटी लगी थी। जबकि अन्य किसी सेंटर में ऐसा नहीं हो रहा था। ऐसे में बताया जा रहा है कि स्थानीय ट्रेनिंग सेंटर के ट्यूटर का रजिस्ट्रार होने का फायदा सेंटर को मिल रहा है। वहीं एक ट्यूटर को दो पद देना भी संदेह पैदा करता है, क्योंकि तो वह ट्यूटर और ना ही रजिस्ट्रार का काम कर पा रहे हैं।
hin_Deva hin_Deva hin_Deva